**Уільям Джон «Ліям» Нісан** (англ.: William John "Liam" Neeson, нар. 7 чэрвеня 1952) — ірландскі акцёр, афіцэр ордэна Брытанскай імперыі.

Біяграфія
---------

Уільям Джон Нісан нарадзіўся 7 чэрвеня 1952 года ў горадзе Бэлімена, Паўночная Ірландыя. У школьныя гады захапляўся боксам, аднойчы нават зламаў нос. Але нягледзячы на гэта, ён усё ж дамогся пэўных поспехаў — выйграў у сваёй вагавай катэгорыі юнацкі чэмпіянат па боксе сярод аматараў. Аднак бокс не быў яго адзіным запалам — другі быў тэатр. Нават пасля школы ён граў у маленькіх аматарскіх трупах. Нісан вучыўся ў Каралеўскім універсітэце, што ў Белфасце, аднак быў адлічаны за хранічную непаспяховасць. У 1976 Ліям пачынае граць у белфасцкім тэатры «Lyric Players». Праз пару гадоў ён пераязджае ў Дублін і працуе ў мясцовым «Abbey Theatre». Там яго заўважае рэжысёр Джон Бурмен і прапануе ролю сэра Гавейна, рыцара ў фільме «Экскалібур», які выходзіць на экраны ў 1981 годзе.

У 1999 годзе ён быў удастоены звання афіцэра Ордэна Брытанскай Імперыі ад каралевы Елізаветы II. У 2008 годзе Амерыканскі фонд Ірландыі ўдастоіў Ліяма Нісана прэміі выканаўчых мастацтваў за ўклад у мастацтва ў Ірландыі.

Кінакар’ера
-----------

Ліям Нісан у верасні 2008 г.
Пачынаючы з канца 1970-х гадоў Ліям Нісан зняўся ў больш чым 70 фільмах.

Вядомасць прыйшла да яго пасля ролі Оскара Шындлера ў фільме 1993 года «Спіс Шындлера», і з тых часоў ён з’явіўся ў многіх папулярных фільмах, такіх як «Зорныя войны. Эпізод I: Уяўная пагроза», «Банды Нью-Ёрка», «К-19», «Царства нябеснае», «Бэтмен: Пачатак», «Любоў насамрэч» і іншых.

Асабістае жыццё
---------------

Удавец — яго жонкай была Наташа Рычардсан, якая 16 сакавіка 2009 г. атрымала сур’ёзную чэрапна-мазгавую траўму на гарналыжным курорце Мон-Трэмблан у Квебеку, памерла 18 сакавіка (19 сакавіка). Ад шлюбу ў Ліяма Нісана засталося двое сыноў — Дэніэл і Майкл.

Ліям Нісан з’яўляецца вялікім фанам англійскага футбольнага клуба Ліверпул.

Ліям нарадзіўся ў сям’і глыбока веруючых каталікоў, але яго заўсёды цікавіў іслам. Хадзілі чуткі, што ён змяніў веру падчас апошняй паездкі ў Турцыю, але сам ён адмовіў гэта.

Зараз Ліям Нісан жыве ў Мілбруку, штат Нью-Ёрк.

Выбраная фільмаграфія
---------------------

| Год |  | Беларуская назва | Арыгінальная назва | Роля |
| --- | --- | --- | --- | --- |
| 1986 | ф | Місія  | *The Mission* | Джон Філдынг
 |
| 1993 | ф | Спіс Шындлера | *Schindler's List* | Оскар Шындлер |
| 1999 | ф | Зорныя войны. Эпізод I: Уяўная пагроза | *Star Wars Episode I: The Phantom Menace* | Квай-Гон Джын |
| 2003 | ф | Любоў насамрэч | *Love Actually* | Даніэль
 |
| 2012 | ф | Гнеў Тытанаў | *Wrath of the Titans* | Зеўс |

Зноскі
------

1. 1 2  *Lundy D. R.* The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
2. ↑  *(unspecified title)* Праверана 7 жніўня 2020.
3. ↑  Morales, Tatiana (15 December 2004). "Liam Neeson On Kinsey". CBS News. Архівавана з арыгінала 19 кастрычніка 2013. Праверана 16 October 2010.
4. ↑  de Vries, Hilary (3 July 1993). «Liam -Neeson». *Newsday*.
5. ↑  "Grieving Liam Neeson looks downcast as he leaves The Ivy alone". *Daily Mail*. London. 6 April 2009. Праверана 22 February 2011.
6. ↑  Liam-Neeson considers converting Islam **(нявызн.)**.  Dailymail.co.uk (26 студзеня 2012). Архівавана з першакрыніцы 1 красавіка 2014. Праверана 30 студзеня 2014.
7. ↑  Liam Neeson confirms ‘I am not converting to Islam’

Спасылкі
--------

* Лиам Нисон на сайце «Internet Movie Database» (англ.)
* Ліям Нісан на сайце «Internet Broadway Database» (англ.)

|  |  |
| --- | --- |
| ⚙️   Тэматычныя сайты | AllMovie · AllMusic · AlloCiné · Česko-Slovenská filmová databáze · Danish Film Database · Discogs · Filmportal · Internet Broadway Database · Internet Movie Database · КиноПоиск · Metacritic · MusicBrainz · Rotten Tomatoes · Giant Bomb · The Peerage |
| Слоўнікі і энцыклапедыі | Вялікая каталанская · Вялікая нарвежская · Britannica (онлайн) · Brockhaus · Notable Names Database · Treccani · OpenSanctions |
| Генеалогія і некрапалістыка | WikiTree · genealogics.org |
| 

| Нарматыўны кантроль |
| --- |
| BIBSYS: 1001691 · BNC: a11878538 · BNE: XX1091756 · BNF: 139542836 · CiNii: DA13233737 · CONOR: 10318435 · GND: 119430487 · GTAA: 135918 · ICCU: RAVV102705 · ISNI: 0000000110304399 · LCCN: no94029451 · LNB: 000274556 · NKC: xx0044873 · NLA: 35154421 · NLP: a0000003035970 · NTA: 074034626 · NUKAT: n2009088485 · SUDOC: 068917074 · VIAF: 85584210 |

 |